****

Pirkimas finansuojamas projekto LT/2020/VSF/2.4.6.1 „Europos kelionių informacijos ir leidimų sistemos sukūrimas ir įgyvendinimas“ lėšomis

**PREKIŲ VIEŠOJO PIRKIMO–PARDAVIMO SUTARTIS**

2021 m.  d. Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Pirkėjas**), atstovaujamas direktoriaus pavaduotojos Alvydos Pupkovienės, atliekančios direktoriaus funkcijas, pagal Informatikos ir ryšių departamento prie Lietuvos Respublikos vidaus reikalų ministerijos direktoriaus 2021 m. balandžio 16 d. įsakymą Nr.5V-43 „Dėl Informatikos ir ryšių departamento prie Lietuvos Respublikos vidaus reikalų ministerijos direktoriaus funkcijų atlikimo jo laikinai nesant“, ir ūkio subjektų grupė, sudaryta iš UAB „Blue Bridge MSP“ ir UAB „Blue Bridge“, veikianti 2021 m. birželio 7 d. tarpusavyje pasirašytos jungtinės veiklos sutarties Nr. SUT210607DJR1-01 pagrindu, atstovaujama atsakingojo partnerio **UAB „Blue Bridge MSP“** (toliau – **Pardavėjas**), atstovaujama direktoriaus Daliaus Butkaus, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos viešojo pirkimo komisijos 2021 m. liepos 9 d. protokoluNr. P-51, sudaro šią prekių viešojo pirkimo–pardavimo sutartį (toliau – Sutartis).

**1. SUTARTIES DALYKAS**

1.1. Pardavėjas įsipareigoja Sutartyje nustatytomis sąlygomis ir tvarka perduoti Pirkėjui nuosavybės teise techninę įrangą, skirtą nacionalinių informacinių sistemų integravimui ir suderinamumui su Europos kelionių informacijos ir leidimų sistemos centrine sistema (I pirkimo objekto dalis) (toliau – prekės), kurių kiekiai ir specifikacija nurodyti Sutarties priede – „Techninė specifikacija“ (toliau – Sutarties 1 priedas), konkretūs modeliai – Pardavėjo pasiūlyme (Sutarties 3 priedas), o Pirkėjas įsipareigoja priimti Sutarties ir Sutarties 1 priedo reikalavimus atitinkančias prekes bei sumokėti už jas Sutartyje nustatytomis sąlygomis ir tvarka.

1.2. Sutarties dalykas apima prekių pirkimą–pardavimą, prekių pristatymą ir įdiegimą.

1.3. Atsiradus nenumatytoms, nuo Šalių valios nepriklausančioms aplinkybėms (pavyzdžiui, prekės tapo nebegaminamos arba nebeimportuojamos iš kitų šalių), dėl kurių Pardavėjas negali pristatyti Sutartyje nurodyto (-ų) modelio (-ių) prekės (-ių) ir pateikia tai pagrindžiančius dokumentus, Pirkėjui raštu išreiškus sutikimą, nekeičiant Sutartyje nurodytos prekės kainos/įkainio, Pardavėjas gali pristatyti kito modelio, Sutarties reikalavimus atitinkančią ir ne blogesnių nei Pardavėjo pasiūlyme nurodytoji techninių charakteristikų prekę.

**2. SUTARTIES KAINA IR ATSISKAITYMO TVARKA**

2.1. Sutarties kaina – **317 020,00 Eur** (**trys šimtai septyniolika tūkstančių dvidešimt eurų**), įskaitant pridėtinės vertės mokestį (toliau – PVM). Detalios prekių vienetų kainos:

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Vienetų skaičius** | **Kaina, Eur be PVM**  **(2-jų vnt.)** | **Kaina, Eur su PVM**  **(2-jų vnt.)** |
|  | Tarnybinių stočių talpykla – **HPE Synergy 12000** | 2 | 84 000,00 | 101 640,00 |
|  | Duomenų bazių tarnybinė stotis – **HPE Synergy 480 Gen10** | 2 | 80 000,00 | 96 800,00 |
|  | Aplikacijų tarnybinė stotis – **HPE Synergy 480 Gen10** | 2 | 52 000,00 | 62 920,00 |
|  | Auditavimo, administravimo, mainų platformos tarnybinė stotis – **HPE Synergy 480 Gen10** | 2 | 46 000,00 | 55 660,00 |
| **Iš viso (bendra Sutarties kaina):** | | | 262 000,00 | **317 020,00** |

2.2. Į Sutarties kainą/prekių vienetų kainas (įkainius) įskaitomi visi mokesčiai ir rinkliavos, prekių pristatymo, įdiegimo bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/prekių vienetų kainos (įkainiai) negali būti keičiama/os per visą Sutarties galiojimo laiką.

2.4. Prekių perdavimas ir priėmimas įforminamas prekių perdavimo–priėmimo aktu, kuris Sutartyje nustatyta tvarka pasirašomas Pardavėjo ir Pirkėjo, atlikus Pardavėjo pristatytų prekių kiekio ir kokybės patikrinimą, ir tik dėl tokių prekių, kurios atitinka Sutartyje ir Sutarties 1 priede nurodytus reikalavimus. Prekių priėmimo-perdavimo aktas pasirašomas 2 (dviem) vienodą juridinę galią turinčiais egzemplioriais. Šalių pasirašytas prekių priėmimo-perdavimo aktas yra pagrindas PVM sąskaitai faktūrai išrašyti.

2.5. Už tinkamai pristatytas ir įdiegtas prekes Pirkėjas su Pardavėju atsiskaito mokėjimo pavedimu, pinigus pervesdamas į Pardavėjo sąskaitą per 5 (penkias) darbo dienas po to, kai Vidaus saugumo fondo lėšos bus pervestos į Pirkėjo sąskaitą, bet ne vėliau kaip per **60** (šešiasdešimt) dienų nuo perdavimo–priėmimo akto pasirašymo ir teisingos sąskaitos faktūros gavimo dienos. Pardavėjas sąskaitą faktūrą turi pateikti elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Pardavėjui nepateikus sąskaitos faktūros elektroniniu būdu, Pirkėjas turi teisę nevykdyti mokėjimo.

2.6. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Pirkėjas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nepristatytų prekių pirkimo ir privalo apie tai informuoti Pardavėją. Esant valstybės piniginių išteklių išdavimo ribojimo situacijai ir Pirkėjui atsisakius dar nepristatytų prekių, Pirkėjui nėra taikomos jokios sankcijos, kylančios iš sutartinių įsipareigojimų nevykdymo.

2.7. Sutarties kainai apskaičiuoti taikomas kainodaros būdas:fiksuota kaina.

**3. ŠALIŲ ĮSIPAREIGOJIMAI**

3.1. Pardavėjas įsipareigoja:

3.1.1. be papildomo mokesčio savo transportu pristatyti Sutarties ir Sutarties 1 priede nustatytus reikalavimus atitinkančias prekes, jas įdiegti, atlikti kitus įsipareigojimus, numatytus Sutartyje ir Sutarties 1 priede, ne vėliau kaip per 12 (dvylika) savaičių nuo Sutarties įsigaliojimo dienos (iš anksto suderinus konkrečią prekių įdiegimo datą ir laiką su Pirkėju), Sutarties 1 priede nurodytais adresais;

3.1.2. pasirūpinti visa būtina įranga ir darbo jėga, reikalinga Sutarties vykdymui;

3.1.3. pristatyti prekes, atitinkančias Sutarties 1 priede nurodytą prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams, garantuoti tinkamą parduodamų prekių kokybę, taip pat suteikti prekių gamintojo garantiją, kurios terminas negali būti trumpesnis, nei reikalaujama pagal Lietuvos Respublikos teisės aktus. Jei Sutarties 1 priede nurodytas ilgesnis reikalaujamas prekių minimalus garantijos terminas, prekei taikomas ne trumpesnis garantijos terminas nei nurodyta Sutarties 1 priede. Garantinis laikotarpis pradedamas skaičiuoti nuo prekių perdavimo-priėmimo akto pasirašymo dienos;

3.1.4. kartu su prekėmis pateikti Pirkėjui visą būtiną dokumentaciją, įskaitant prekių naudojimo ir priežiūros instrukcijas, bei konsultuoti Pirkėją kitais klausimais;

3.1.5. nekokybiškas prekes savo sąskaita atsiimti ir pakeisti jas kokybiškomis ir techninius reikalavimus atitinkančiomis nedelsiant (ne vėliau kaip per 3 (tris) darbo dienas) nuo Pirkėjo pranešimo apie prekių kokybės trūkumus gavimo dienos;

3.1.6. dalyvauti su Pirkėjo atstovu tikrinant pristatytų prekių kiekį ir kokybę;

3.1.7. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Pirkėjo paskirtu atstovu palaikymą, ir apie jį raštu informuoti Pirkėją;

3.1.8. nedelsdamas, bet ne vėliau kaip per 3 (tris) darbo dienas, raštu informuoti Pirkėją:

3.1.8.1. jei laiku negali pristatyti prekių;

3.1.8.2. apie pasikeitusius savo rekvizitus, teisinį statusą, paskirtą atstovą.

3.1.9. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.1.10. laikytis Lietuvos Respublikos civilinio kodekso (toliau – CK) bei kitų, su Pardavėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Pardavėjo specialistai, darbuotojai bei atstovai jų laikytųsi. Pardavėjas garantuoja Pirkėjui ir/ar tretiesiems asmenims nuostolių atlyginimą, jei Pardavėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Pirkėjui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.11. tinkamai ir faktiškai pristatęs kokybiškas prekes Sutarties 1 priede nurodytais adresais ir jas įdiegęs į Pirkėjo techninės įrangos infrastruktūrą, pateikti Pirkėjui perdavimo-priėmimo aktą;

3.1.12. užtikrinti, kad Sutartį visą Sutarties galiojimo laikotarpį vykdys tarnybinių stočių specialistas –<konfidencialu>. Sutarties galiojimo metu nurodytas specialistas gali būti pakeistas kitu (specialistui susirgus, patyrus traumą, pakeitus darbovietę, atsisakius vykdyti funkcijas) tik gavus rašytinį Pirkėjo sutikimą. Keičiamas specialistas turi atitikti šiuos nurodytus reikalavimus:

|  |  |
| --- | --- |
| **Taikoma I – ai pirkimo objekto daliai:**  **Tarnybinių stočių specialistas (ne mažiau 1 (vienas) specialistas):**  turi turėti tarnybinių stočių specialisto kvalifikaciją, patvirtintą siūlomų tarnybinių stočių gamintojo sertifikatu arba Comptia Server + sertifikatu arba lygiaverčiu dokumentu. | 1) pateikti specialisto (eksperto) kvalifikaciją įrodančių, galiojančių nurodytų sertifikatų (arba lygiaverčių tarptautiniu mastu pripažįstamų, reikalaujamą kvalifikaciją patvirtinančių, dokumentų) ir kitų kvalifikaciją ir patirtį pagrindžiančių dokumentų kopijos;  3) jeigu specialistas/ekspertas nėra Pardavėjo darbuotojas – dokumentas/ai, patvirtinantis/tys, specialisto (eksperto) esamus santykius su Pardavėju. Jei specialistas yra ne Pardavėjo darbuotojas, Pardavėjas privalo pateikti BS 7.2-7.3 punktuose nurodytą informaciją.  Pastabos.  Pateikiamo „lygiaverčio“ dokumento lygiavertiškumą įrodyti turi Pardavėjas.  *Pateikiami skenuoti dokumentai elektroninėje formoje arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.* |

3.2. Pirkėjas įsipareigoja:

3.2.1. patikrinęs ir įsitikinęs, kad prekės atitinka Sutartyje nustatytus reikalavimus ir kad yra įvykdyti visi kiti Pardavėjo įsipareigojimai pagal Sutartį, ne vėliau kaip per 5 (penkias) darbo dienas nuo Pardavėjo pasirašyto perdavimo-priėmimo akto gavimo dienos priimti tinkamai pristatytas ir įdiegtas prekes, pasirašydamas perdavimo-priėmimo aktą, arba raštu informuoti Pardavėją apie atsisakymą priimti prekes, nurodydamas pašalinti trūkumus per 3 (tris) darbo dienas nuo raštiškų pastabų gavimo dienos;

3.2.2. sumokėti už kokybiškas, Sutarties ir Sutarties 1 priede nurodytus reikalavimus atitinkančias prekes, Sutartyje nustatyta tvarka ir sąlygomis;

3.2.3. teikti Pardavėjui Sutarčiai vykdyti pagrįstai reikalingą turimą informaciją;

3.2.4. nedelsdamas, bet ne vėliau kaip per 3 (tris) darbo dienas, raštu pranešti Pardavėjui apie pasikeitusius savo rekvizitus, teisinį statusą, paskirtą atstovą;

3.2.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo.

3.3. Šalys įsipareigoja laikytis konfidencialumo įsipareigojimų. Konfidencialia informacija laikoma informacija, kurią Šalis pažymėjo ar kitaip raštu nurodė kaip privačią ar konfidencialią arba informaciją, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo dienos, Pardavėjas turi pateikti Pirkėjui jo specialistų, vykdysiančių Sutartį, pasirašytus konfidencialumo pasižadėjimus (Sutarties 2 priedas). Jei Pardavėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. Kiti Šalių įsipareigojimai nurodyti Sutarties 1 priede.

**4. ŠALIŲ TEISĖS**

4.1. Pardavėjas turi teisę:

4.1.1. reikalauti, kad Pirkėjas priimtų Sutarties ir Sutarties 1 priedo reikalavimus atitinkančiaskokybiškasprekes, arba atsisakyti vykdyti Sutartį, jei Pirkėjas, pažeisdamas savo įsipareigojimus, nepriima ar atsisako priimti kokybiškas prekes;

4.1.2. reikalauti iš Pirkėjo sumokėti už Sutarties ir Sutarties 1 priedo reikalavimus atitinkančias prekes Sutartyje nurodyta tvarka, sąlygomis ir terminais.

4.2. Pirkėjas turi teisę:

4.2.1. nemokėti už prekes, jei pateikta neteisinga PVM sąskaita faktūra (kol bus išsiaiškinta su Pardavėju ir bus pateikta teisinga PVM sąskaita faktūra);

4.2.2. nustatęs trūkumus, sulaikyti apmokėjimą bei reikalauti, kad Pardavėjas neatlygintinai pašalintų trūkumus per Pirkėjo nustatytą protingą terminą ir (arba) atlygintų nuostolius, susijusius su netinkamu Sutarties vykdymu;

4.2.4. priskaičiuotų netesybų sumos dydžiu mažinti savo piniginę prievolę Pardavėjui.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Pardavėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys. Pardavėjui taip pat tenka prekės atsitiktinio žuvimo rizika iki prekių perdavimo–priėmimo akto pasirašymo momento.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6.PARDAVĖJO TEISĖ PASITELKTI TREČIUOSIUS ASMENIS (SUBTIEKIMAS) IR TIESIOGINIS ATSISKAITYMAS**

6.1. Pardavėjas Sutarties vykdymui turi teisę pasitelkti:

6.1.1. savo pasiūlyme nurodytus subtiekėjus, kuriais grindžiama Pardavėjo kvalifikacija;

6.1.2. kitus subtiekėjus, jeigu pasiūlymo pateikimo metu jie buvo žinomi.

6.3. Tuo atveju, jei pasiūlymo pateikimo metu Pardavėjui nebuvo žinomi kiti subtiekėjai, Pardavėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki sutarties etapo, kurio veiklas vykdys numatomas pasitelkti subtiekėjas, vykdymo pradžios perkančiajai organizacijai privalo pranešti tuo metu žinomų subtiekėjų pavadinimus, kontaktinius duomenis ir jų atstovus. Pardavėjas privalo informuoti perkančiąją organizaciją apie minėtos informacijos pasikeitimus visu sutarties vykdymo metu.

6.4. Subtiekėjo pasitelkimas nekeičia tiekėjo atsakomybės dėl Sutarties įvykdymo.

6.5. Pardavėjas gali pakeisti subtiekėjus, jeigu sutarties vykdymo metu jie:

6.5.1. netinkamai vykdo įsipareigojimus tiekėjui, nepajėgūs vykdyti įsipareigojimų Pardavėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.5.2. Pardavėjo pasiūlyme nurodyto subtiekėjo, kuriuo grindžiama Pardavėjo kvalifikacija, padėtis atitinka bent vieną iš pirkimo dokumentuose, vadovaujantis VPĮ 46 straipsniu, nustatytų pašalinimo pagrindų;

6.5.3. Apie ketinimą keisti subtiekėjus Pardavėjas iš anksto raštu turi informuoti Pirkėją, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Pardavėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui.

6.6. Jeigu keičiami Pardavėjo pasiūlyme nurodyti subtiekėjai, kuriais grindžiama Pardavėjo kvalifikacija, Pardavėjas privalo pateikti jų kvalifikaciją patvirtinančius dokumentus tai dienai, kai tiekėjas kreipiasi į Pirkėją su prašymu pakeisti subtiekėjus. Prieš duodamas sutikimą keisti Pardavėjo pasiūlyme nurodytus subtiekėjus, kuriais grindžiama Pardavėjo kvalifikacija, Pirkėjas privalo patikrinti naujų, tiekėjo pasiūlyme nenurodytų, subtiekėjų, kuriais grindžiama Pardavėjo kvalifikacija, kvalifikacijos atitiktį ir pašalinimo pagrindų nebuvimą.

6.7. Subtiekėjai gali būti keičiami tik gavus rašytinį Pirkėjo sutikimą.

6.8. Sutarties Šalys gali susitarti dėl tiesioginio atsiskaitymo su subtiekėjais taikymo, Sutartyje nustatyta tvarka.

6.9. Tiesioginio atsiskaitymo su subtiekėjais tvarka:

6.9.1. tiesioginio atsiskaitymo galimybė gali būti nustatyta su subtiekėjais, kuriuos Pardavėjas ketina pasitelkti šiai Sutarčiai;

6.9.2. tiesioginio atsiskaitymo nuostatos (terminas, PVM sąskaitos faktūros pateikimo tvarka, perdavimo–priėmimo aktų pasirašymo tvarka) yra analogiškos toms nuostatoms, kurios reglamentuoja Pirkėjo ir Pardavėjo atsiskaitymo tvarką;

6.9.3. Pirkėjas ne vėliau kaip per 3 darbo dienas nuo Pirkėjo raštiško sutikimo dėl naujų subtiekėjų pasitelkimo arba keitimo išsiuntimo dienos informuoja tokius subtiekėjus apie tokią tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui, kurio kopiją pateikia Pardavėjui;

6.9.4. tais atvejais, kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Pardavėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje (jei tokia yra) nustatytus reikalavimus. Šioje trišalėje sutartyje turi būti numatyta, kad:

6.9.4.1. pasirašomi trišaliai perdavimo–priėmimo aktai tarp Pirkėjo, Pardavėjo ir subtiekėjo;

6.9.4.2. Pardavėjas turi teisę raštu pateikti prieštaravimus Pirkėjui dėl nepagrįstų mokėjimų subtiekėjui.

6.10. Pardavėjas vykdydamas sutartį negalės gauti avansinio mokėjimo. Avansiniai mokėjimai už prekes nėra numatomi.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas privalo būti užtikrintas tiekėjui pateikiant Lietuvos Respublikoje ar užsienio valstybėje registruoto banko garantiją (originalą) arba Lietuvos Respublikoje ar užsienyje registruotos kredito unijos garantiją (originalą) arba Lietuvos Respublikoje ar užsienyje registruotos draudimo bendrovės laidavimo draudimą (originalą). Sutarties įvykdymo užtikrinimo vertė turi būti ne mažesnė kaip 5 (penki) procentai visos pasiūlymo kainos be PVM.

7.2. Sutarties 7.1 papunktyje nurodytas Sutarties įvykdymo užtikrinimas turi būti pateiktas ne vėliau kaip per 5 (penkias) darbo dienas po Sutarties pasirašymo ir turi galioti visą Sutarties vykdymo laikotarpį. Jeigu Pardavėjas per nustatytą terminą nepristato Pirkėjui Sutarties įvykdymo užtikrinimo dokumento, laikoma, kad jis atsisako sudaryti Sutartį. Sutarties įvykdymo užtikrinimo dokumentai, Pardavėjui paprašius, grąžinami per 14 (keturiolika) dienų po Sutarties įvykdymo užtikrinimo galiojimo termino pabaigos ir/ar tinkamai įvykdžius Sutartyje numatytus įsipareigojimus.

7.3. Jei Sutarties vykdymo metu garantiją išdavęs subjektas negali įvykdyti savo įsipareigojimų, Pirkėjas gali raštu pareikalauti Padavėjo per 10 (dešimt) dienų pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Pardavėjas nepateikia naujo Sutarties įvykdymo užtikrinimo, Pirkėjas turi teisę nutraukti Sutartį.

7.4 Jei Pardavėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią Sutarties įvykdymo užtikrinimą išdavęs subjektas įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Pardavėją, nurodydamas, dėl kokio pažeidimo pateikia šį reikalavimą.

7.5. Jeigu Pardavėjas laiku neįvykdo įsipareigojimų ir Pirkėjas pasinaudoja Sutarties įvykdymo užtikrinimu, tuomet Pardavėjas privalo pratęsti arba pateikti naują Sutarties įvykdymo užtikrinimą, jeigu ketina tiekti prekes.

7.6. Jei Pardavėjas nevykdo ar netinkamai vykdo sutartinius įsipareigojimus, nesusijusius su Sutartyje nurodytais terminais, ir apie kuriuos Pardavėjas buvo įspėtas raštu, tačiau per Pirkėjo nustatytą terminą nepašalino trūkumų ar pakartotinai netinkamai vykdė sutartinius įsipareigojimus, Pirkėjo reikalavimu Pardavėjas moka Pirkėjui 3 (trijų) procentų nuo Sutarties kainos (pirmos pirkimo objekto dalies) be PVM dydžio baudą.

7.7. Jei Pardavėjas nevykdo savo sutartinių įsipareigojimų Sutartyje nurodytais terminais, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,04 (keturių šimtųjų) procento dydžio delspinigius nuo laiku nepristatytų ir neįdiegtų prekių kainos su PVM už kiekvieną uždelstą dieną. Pirkėjas turi teisę priskaičiuotų delspinigių suma mažinti savo piniginę prievolę Pardavėjui.

7.8. Pirkėjas negali reikalauti iš Pardavėjo kartu ir netesybų, ir realiai įvykdyti prievolę, išskyrus atvejus, kai Pardavėjas praleidžia prievolės įvykdymo terminą.

**8. SUTARTIES VYKDYMO SUSTABDYMAS**

8.1. Esant svarbioms aplinkybėms, nepriklausančiomis nuo Pardavėjo valios, dėl kurių Pardavėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teises aktui, kuris turi įtakos šios Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kitas Pirkėjas), Pirkėjas turi teisę sustabdyti prekių pristatymo termino eigą.

8.2. Atsiradus aplinkybėms, dėl kurių Pardavėjas negali vykdyti sutartinių įsipareigojimų, Pardavėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Pardavėjo. Išnykus aplinkybėms, trukdžiusioms Pardavėjui vykdyti sutartinius įsipareigojimus, sustabdytas prekių pristatymo terminas atnaujinamas.

8.3. Sutartinių įsipareigojimų vykdymo sustabdymo terminas – iki 6 (šešių) savaičių.

8.4. Pardavėjas ir Pirkėjas Sutarties 8.1 ar 8.2 Sutarties papunkčiuose nurodytais atvejais pasirašo susitarimą dėl sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

8.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Sutartinių įsipareigojimų įvykdymo pabaigos.

8.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, prekių tiekimo terminas pratęsiamas tokiam laikotarpiui, kuriam jis buvo sustabdytas.

**9. SUTARTIES GALIOJIMAS**

9.1. Sutartis įsigalioja nuo Sutartyje numatyto Sutarties įvykdymo užtikrinimo pateikimo dienos ir galioja iki visiško Sutarties šalių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

9.2. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

9.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) darbo dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

9.3.1. Pirkėjo mokėjimo prievolės termino praleidimas daugiau kaip 30 (trisdešimt) dienų;

9.3.2. Pardavėjo prekių pristatymo ir įdiegimo prievolės termino praleidimas daugiau kaip 30 (trisdešimt) dienų.

9.4. Pirkėjas turi teisę vienašališkai nutraukti Sutartį, apie tai pranešęs Pardavėjui raštu prieš 30 (trisdešimt) darbo dienų. Šiuo atveju Pirkėjas privalo sumokėti Pardavėjui kainos dalį, proporcingą perduotoms Pirkėjo priimtoms prekėms, ir atlyginti kitas protingas išlaidas, kurias Pardavėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Pirkėjo momento. Pardavėjas turi teisę vienašališkai nutraukti Sutartį tik dėl svarbių priežasčių, apie tai pranešęs Pirkėjui raštu prieš 30 (trisdešimt) darbo dienų. Šiuo atveju Pardavėjas privalo visiškai atlyginti Pirkėjo patirtus nuostolius.

9.5. Sutartis bet kada gali būti nutraukta raštišku abiejų Šalių susitarimu, VPĮ 90 straipsnio nustatytais atvejais ir tvarka bei kitų teisės aktų numatytais atvejais.

**10. KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyjeir VPĮ 89 straipsnyje numatytais atvejais Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų be to, jie tampa neatskiriama Sutarties dalimi.

10.2. Pirkėjas atsakingu už Sutarties vykdymą asmeniu skiria Informatikos ir ryšių departamento prie Lietuvos Respublikos vidaus reikalų ministerijos <konfidencialu>. Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra <konfidencialu>.

10.3. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.4. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

10.5. Sutarčiai aiškinti ir ginčams spręsti taikoma Lietuvos Respublikos teisė.

10.6. Šalių tarpusavio santykiai, neaptarti Sutartyje, reguliuojami CK ir kitų teisės aktų nustatyta tvarka.

10.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

10.8. Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Šaliai.

10.9. Sutarties neatskiriami priedai:

10.9.1. Sutarties 1 priedas – Techninė specifikacija, 12 lapų;

10.9.2. Sutarties 2 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai;

10.9.3. Sutarties 3 priedas – Pardavėjo pasiūlymas, 22 lapai.

**11. ŠALIŲ REKVIZITAI**

|  |  |
| --- | --- |
| **PIRKĖJAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Direktoriaus pavaduotoja  Alvyda Pupkovienė | **PARDAVĖJAS**  **Ūkio subjektų grupė, sudaryta iš UAB „Blue Bridge MSP“ ir UAB „Blue Bridge“, atstovaujama atsakingojo partnerio UAB „Blue Bridge MSP“**  Duomenys kaupiami ir saugomi Juridinių asmenų registre, kodas  301489547  PVM mokėtojo kodas LT100003708514  J. Jasinskio g. 16A, 03163 Vilnius  Tel. (8 5) 252 6060  El. paštas: info@bluebridge.lt  A. s. LT89 2140 0300 0280 5128  Luminor Bank AS  Banko kodas 40100  Direktorius  Dalius Butkus |